pythainlp/thai-wiki-dataset-v3 huggingface dataset:
พงษ์ศักดิ์ คงแก้ว

พงษ์ศักดิ์ คงแก้ว หรือ โค้ชแดง เกิดวันที่ 31 มกราคม พ.ศ. 2520 เป็นนักฟุตบอลชาวไทย และเป็นสมาชิกของฟุตบอลชายหาดทีมชาติไทย โดยได้ปรากฏตัวสองครั้งในฟุตบอลชายหาดชิงแชมป์โลก 2005 และด้านกีฬาฟุตซอล เขาได้ทำหน้าที่เป็นหัวหน้าผู้ฝึกสอนของปราจีน ฟุตซอลคลับ
ทั้งนี้ พงษ์ศักดิ์ คงแก้ว เป็นผู้ฝึกสอนของฟุตบอลชายหาดทีมชาติไทยคนปัจจุบัน
== ประวัติ ==
พงษ์ศักดิ์ คงแก้ว เป็นอดีตนักฟุตบอลสังกัดสโมสรฟุตบอลกรุงเทพคริสเตียน และเป็นหนึ่งในนักกีฬาฟุตบอลชายหาดทีมชาติไทย ผู้เข้าแข่งขันฟุตบอลชายหาดในเอเชียนบีชเกมส์ 2012 ที่จัดขึ้น ณ ไห่หยาง ประเทศจีน
และพงษ์ศักดิ์ เคยได้รับการอบรมการเป็นผู้ฝึกสอนฟุตบอลชายหาดที่ประเทศมาเลเซีย โดยหลังจากนั้น เขาได้รับการแต่งตั้งให้เป็นทั้งหัวหน้าผู้ฝึกสอนรวมถึงทำหน้าที่เป็นนักกีฬาฟุตบอลชายหาดทีมชาติไทย ตั้งแต่ช่วงก่อนการแข่งฟุตบอลชายหาดชิงแชมป์โลก 2013 รอบคัดเลือก โซนเอเชีย ที่จัดขึ้น ณ ประเทศกาตาร์
พ.ศ. 2556 พงษ์ศักดิ์ คงแก้ว ทำหน้าที่เป็นทั้งผู้ฝึกสอนและกัปตันทีมฟุตบอลชายหาดทีมชาติไทย ในแข่งขันฟุตบอลชายหาด เอเชียนบีชซอคเกอร์คัพ ไห่หยาง 2013 ที่ประเทศจีน ซึ่งในรอบชิงอันดับ 3 พงษ์ศักดิ์ได้ทำหน้าที่ในตำแหน่งกองหลังทั้งที่มีอาการบาดเจ็บ โดยทีมของเขาได้เป็นฝ่ายชนะทีมชาติออสเตรเลียที่ 4-3 ประตู จากนั้น เขายังได้ทำหน้าที่หัวหน้าผู้ฝึกสอนและกัปตันทีม ในการแข่งฟุตบอลชายหาด 4 เส้า ที่จัดขึ้น ณ มณฑลเจ้อเจียง ประเทศจีน รวมถึงรายการออสเตรเลียนบีชซอคเกอร์คัพ 2013 ที่จัดขึ้น ณ รัฐนิวเซาท์เวลส์ ประเทศออสเตรเลีย โดยได้พบกับทีมชาติจีนในเกมแรก ซึ่งทีมของเขาเป็นฝ่ายชนะที่ 3-2 ประตู ตลอดจนทำหน้าที่เป็นกัปตันทีม เมื่อครั้งที่พบกับทีมเจ้าภาพออสเตรเลีย ในรอบชิงชนะเลิศ และทีมของเขาได้ตำแหน่งรองแชมป์จากการแข่งขันดังกล่าว
== เกียรติประวัติ ==
16px รองแชมป์ ร่วมกับฟุตบอลชายหาดทีมชาติไทย – การแข่งขันออสเตรเลียนบีชซอคเกอร์คัพ 2013 ที่รัฐนิวเซาท์เวลส์ ประเทศออสเตรเลีย
== อ้างอิง ==
== แหล่งข้อมูลอื่น ==
นักฟุตบอลชาวไทย
นักฟุตซอลชายชาวไทย
ผู้ฝึกสอนฟุตซอล
นักฟุตบอลชายหาดชาวไทย
นักกีฬาทีมชาติไทย
กองหลังฟุตบอล
ผู้จัดการทีมฟุตบอลชาวไทย
ผู้ฝึกสอนทีมชาติ
บุคคลจากจังหวัดจันทบุรี
ผู้ฝึกสอนฟุตบอลชายหาด
ผู้เล่นสโมสรฟุตบอลกรุงเทพคริสเตียนวิทยาลัย
เดอะ เกรท แกตสบี้ รักเธอสุดที่รัก

เดอะ เกรท แกตสบี้ รักเธอสุดที่รัก (The Great Gatsby) เป็นภาพยนตร์อเมริกัน กำกับโดย บาซ เลอห์มานน์ จากนวนิยายของเอฟ. สกอตต์ ฟิตซ์เจอรัลด์ นักเขียนชาวอเมริกัน
== เนื้อเรื่อง ==
ชีวิตของว่าที่นักเขียน นิค คาร์ราเวย์ เมื่อเขาเดินทางออกจากตะวันตกของอเมริกาและมุ่งหน้าสู่นิวยอร์กช่วงฤดูใบไม้ผลิในปี 1922 เป็นยุคแห่งศีลธรรมที่ตกต่ำ ดนตรีแจ๊สที่สดใสและโลกของผู้ค้าของเถื่อน นิคไล่ตามความฝันของเขา เขาอยู่ข้างบ้านของอภิมหาเศรษฐีผู้ลึกลับที่ชอบจัดปาร์ตี้อยู่บ่อยๆ อย่าง เจย์ แก็ตส์บี้ ซึ่งห่างจาก เดซี่ ลูกพี่ลูกน้องของเขาและ ทอม บูชาแนน สามีผู้สูงส่งจอมเจ้าชู้ของเธอ ด้วยเหตุนั้นนิคจึงหลงอยู่ในโลกที่ต้องมนต์สะกดแห่งอภิมหาเศรษฐี ภาพลวงตาของพวกเขา ความรักและการหลอกลวง ระหว่างที่นิคเป็นพยานอยู่ทั้งในโลกที่เขามีส่วนร่วมและไม่มีส่วนร่วมอยู่ด้วย เขาแต่งเรื่องราวความรักที่ไม่มีทางเป็นไปได้ ความฝันที่มุ่งมั่นและโศกนาฏกรรมที่เข้มข้น รวมถึงการสะท้อนให้เห็นถึงยุคปัจจุบันและการต่อสู้ดิ้นรน

== นักแสดง ==
ลีโอนาร์โด ดิคาปริโอ รับบท เจย์ แกตสบี้
โทบีย์ แมไกวร์ รับบท นิค คาร์ราเวย์
แครี มัลลิแกน รับบท เดซี่ บูชาแนน
โจเอล เอ็ดเกอร์ตัน รับบท ทอม บูชาแนน
เอลิซาเบธ เดบิคกี รับบท จอร์แดน บาเกอร์
ไอส์ลา ฟิเชอร์ รับบท เมอร์เติ้ล วิลสัน
เจสัน คลาร์ก รับบท จอร์จ วิลสัน
อมิตาภ พัจจัน รับบท เมเยอร์ วู้ล์ฟชีม
== อ้างอิง ==
ภาพยนตร์ภาษาอังกฤษ
ภาพยนตร์ 3 มิติในปี พ.ศ. 2556
ภาพยนตร์อเมริกัน
ภาพยนตร์อเมริกัน 3 มิติ
ภาพยนตร์ออสเตรเลีย
ภาพยนตร์ที่กำกับโดย บาซ เลอห์มานน์
ภาพยนตร์ที่มีฉากในนครนิวยอร์ก
ภาพยนตร์ที่ถ่ายทำในซิดนีย์
ภาพยนตร์โดยวอร์เนอร์บราเธอร์ส
ภาพยนตร์รัก
โซคูล (อัลบั้มซิสตาร์)

โซคูล เป็นอัลบั้มเต็มของวง ซิสตาร์ ชุดแรก ที่ปล่อยเมื่อวันที่ 9 สิงหาคม 2554 และเพลง โซคูล และในอัลบั้มมีทั้งหมด 12 เพลง และหนึ่งในนั้นมีเพลง Ma Boy ซึ่งออกมาภายใต้ซับยูนิตย่อย ซิสตาร์19 และอัลบั้มนี้ถูกปล่อยดาวหน์โหลดผ่านทาง iTunes
==การคัมแบ็ก==
การคัมแบ็กสำหรับอัลบั้มเริ่มต้นในวันที่ 11 สิงหาคม ในรายการ มิวสิกแบงก์ ทางช่อง เคบีเอส รายการ Music Coreทางช่อง เอ็มบีซี รายการ Inkigayoทางช่อง เอสบีเอส และรายการ M! Countdown ทางช่อง เอ็มเน็ต และเพลง "Girls Do It" ได้รับเลือกเป็นส่วนหนึ่งในการคัมแบ็ก หลังจากคัมแบ็กเป็นเวลาหนึ่งเดือนซิสตาร์ได้ในชนะรายการ  mutizen ส่วนเพลง So Cool ในรายการ อินกาโย ในวันที่ 23 กันยายนพวกเธอร้องเพลง  remix version จนถึงวันที่ 25 กันยายน สำหรับการคัมแบ็กของพวกเธอสิ้นสุดในวันที่ 2 ตุลาคม ในตอนพิเศษที่ชื่อว่า "Save the Green Earth ในรายการ อินกาโย
==รายชื่อเพลง==
==การถกเถียง==
หนึ่งวันหลังจากการปล่อยมิวสิกเพลงและอัลบั้มเพลงของพวกเธอปล่อยมาและทางต้นสังกัดสตาร์ซิปต้องมีการเปลี่ยนแปลงท่าเต้นของพวกเธอในเพลง So Coolเพื่อหลีกเหลี่ยงการถกเถียงกัน  เพลง "Girls Do It"เนื่องจากไม่เหมาะสมต่อการออกอากาศ
สำหรับซิงเกิล "Girls Do It" ถูกกำหนดให้เปิดตัวอยู่ในอัลบั้มเดี่ยวชุดที่สองทำให้การคัมแบ็กถูกยกเลิกไป.
==ชาร์ตเพลง==
===อัลบั้มชาร์ต===
===ซิงเกิลชาร์ต===
====ซิงเกิลประชาสัมพันธ์====
===การรับรอง===
==การจำหน่าย==
==อ้างอิง==
ซิสตาร์
อัลบั้มเพลงในปี พ.ศ. 2554
อัลบั้มเพลงภาษาเกาหลี
อัลบั้มเพลงแนวป็อป
อัลบั้มเพลงของค่ายสตาร์ชิปเอนเตอร์เทนเมนต์
อัลบั้มเพลงของค่ายกาเกาเอ็ม
ไจ้เฟิง

ฉุนชินหวัง ซึ่งมีพระนามเดิมว่าไจ้เฟิง (; 12 กุมภาพันธ์ ค.ศ.1883 – 3 กุมภาพันธ์ ค.ศ.1951) เป็นพระโอรสพระองค์ที่ 5 ของเจ้าชายอี้เซฺวียนกับพระชายาหลิว พระองค์เป็นพระอนุชาต่างพระชนนีของจักรพรรดิกวังซวี่และเป็นพระบิดาของจักรพรรดิผู่อี๋
==พระบรมวงศานุวงศ์==
พระราชบิดา : เจ้าชายอี้เซฺวียน
พระราชมารดา : พระชายาหลิว
พระชายา
* พระชายาเอกโย่วหลัน จากสกุลกัวเอ่อร์เจีย
* พระชายา จากสกุลเติ้งเจีย
พระโอรส
* เจ้าชายผู่อี๋ (溥儀,7 กุมภาพันธ์ 1906–17 ตุลาคม 1967) ขึ้นครองราชย์เป็นจักรพรรดิ;พระโอรสของพระชายาเอกโย่วหลัน สกุลกัวเอ่อร์เจีย
* เจ้าชายผู่เจี๋ย (溥傑,16 เมษายน 1907-28 กุมภาพันธ์ 1994);พระโอรสของพระชายาเอกโย่วหลัน สกุลกัวเอ่อร์เจีย
* เจ้าชายผู่ฉี (溥倛,1915-1918); พระโอรสของพระชายา สกุลเติ้งเจีย
* เจ้าชายผู่เริ่น (溥任,17 สิงหาคม 1918-10 เมษายน 2015);พระโอรสของพระชายา สกุลเติ้งเจีย
พระธิดา
* เจ้าหญิงหยุ่นอิง (韞媖,1909–1925); พระธิดาของพระชายาเอกโย่วหลัน สกุลกัวเอ่อร์เจีย
* เจ้าหญิงหยุ่นเหอ (韞和,1911–2001); พระธิดาของพระชายาเอกโย่วหลัน สกุลกัวเอ่อร์เจีย
* เจ้าหญิงหยุ่นอิ่ง (韞穎,1913–1992); พระธิดาของพระชายาเอกโย่วหลัน สกุลกัวเอ่อร์เจีย
* เจ้าหญิงหยุ่นเสียน (韞嫻,1914–2003); พระธิดาของพระชายา สกุลเติ้งเจีย
* เจ้าหญิงหยุ่นซิน (韞馨,1917–1998); พระธิดาของพระชายา สกุลเติ้งเจีย
* เจ้าหญิงหยุ่นหยู (韞娛,1919–1982); พระธิดาของพระชายา สกุลเติ้งเจีย
* เจ้าหญิงหยุ่นฮวน (韞歡,1921–2004); พระธิดาของพระชายา สกุลเติ้งเจีย
ฉุนชินหวัง
โรด ด็อก

ไบรอัน เจอราร์ด เจมส์ (Brian Girard James) เกิดวันที่ 20 พฤษภาคม ค.ศ. 1969 นักมวยปล้ำอาชีพชาวอเมริกันในชื่อ โรด ด็อก (Road Dogg) เป็นอดีตแชมป์แท็กทีมร่วมกับบิลลี กันในนามเดอะนิวเอจเอาต์ลอวส์ และเป็นอดีตสมาชิกดี-เจเนอเรชันเอ็กซ์ ปัจจุบันเป็นเจ้าหน้าที่ของWWE และได้เข้าสู่ WWE Hall of Fame ประจำปี 2019 ในฐานะกลุ่ม DX
==ผลงานความสำเร็จ==
All-Star Championship Wrestling
*ACW Tag Team Championship (1 time) – with Dysfunction
Catch Wrestling Association
*CWA World Tag Team Championship (1 time) – with Cannonball Grizzly
Coastal Carolina Wrestling Alliance/Carolina Wrestling Federation
*CCWA/CWF World Heavyweight Championship (1 time)
Freedom Pro Wrestling
*FPW Tag Team Championship (1 time) - with Billy Gunn
Maryland Championship Wrestling
*MCW Tag Team Championship (1 time) – with Kip James
Millennium Wrestling Federation
*MWF Tag Team Championship (1 time) – with Beau Douglas
NWA Wrestle Birmingham
*NWA Alabama Heavyweight Championship (2 times)
Pro Wrestling Illustrated
*Tag Team of the Year (1998) with Billy Gunn
*PWI ranked him #46 of the best 500 singles wrestlers in the PWI 500 in 1999
*PWI ranked him #43 of the best 100 tag teams of the "PWI Years" in 2003 with Billy Gunn
*PWI ranked him #183 of the 500 best singles wrestlers during the "PWI Years" in 2003.
Total Nonstop Action Wrestling
*NWA World Tag Team Championship (2 times)1 – with Ron Killings and Konnan
*Feast or Fired (2007 – World Tag Team Championship contract)
TWA Powerhouse
*TWA Tag Team Championship (1 time) – with Billy Gunn
United States Wrestling Association
*USWA Heavyweight Championship (1 time)
*USWA Television Championship (2 times)
*USWA World Tag Team Championship (2 times) – with Tracy Smothers
World Wrestling All-Stars
*WWA World Heavyweight Championship (1 time)
World Wrestling Federation/WWE
*WWF Intercontinental Championship (1 time)
*WWF Hardcore Championship (1 time)
*WWF Tag Team Championship (5 times) – with Billy Gunn
*WWE Tag Team Championship (1 time) – with Billy Gunn
*WWE Hall of Fame (Class of 2019) - as part of D-Generation X
Wrestling Observer Newsletter
*Worst Gimmick (1996) as The Real Double J
1James defended the championship with either Konnan or Killings under the Freebird Rule.
==อ้างอิง==
==แหล่งข้อมูลอื่น==
นักมวยปล้ำอาชีพชาวอเมริกัน
รายชื่อสมาชิกของดิออธอริตี (มวยปล้ำอาชีพ)
รายชื่อสมาชิกของดี-เจเนอเรชันเอ็กซ์‎
ผู้ประกาศนักมวยปล้ำอาชีพ
ผู้เข้าสู่หอเกียรติยศดับเบิลยูดับเบิลยูอี
หอเกียรติยศและพิพิธภัณฑ์มวยปล้ำอาชีพ
เทเรนซ์ มักสวีนีย์

เทเรนซ์ โจเซฟ มักสวีนีย์ (Terence Joseph MacSwiney) หรือ เทรลัค มัก ซิฟเนอ (Toirdhealbhach Mac Suibhne; 28 มีนาคม พ.ศ. 2422&nbsp;– 25 ตุลาคม พ.ศ. 2463) เป็นผู้ประพันธ์บทละคร นักเขียน และนักการเมืองชาวไอริช ได้รับการเลือกตั้งให้เป็นนายกเทศมนตรีนครคอร์กในปี พ.ศ. 2463 ระหว่างสงครามประกาศเอกราชไอร์แลนด์ เขาถูกจับกุมในอังกฤษในข้อหาปลุกปั่นให้ขัดขืนอำนาจปกครอง และถูกจำคุกที่เรือนจำบริกซ์ตัน เขาถึงแก่กรรมในเดือนตุลาคม พ.ศ. 2463 หลังจากการอดอาหารประท้วงเป็นเวลา 74 วัน ได้รับการบันทึกไว้โดยกินเนสส์เวิลด์เรคคอร์ด ให้เป็นหนึ่งในผู้ทำลายสถิติโลกในด้านการอดอาหารโดยไม่บังคับ ร่วมกับผู้ประท้วงคนอื่นในเหตุการณ์เดียวกันคือ โจ เมอร์ฟี และฟิตซ์เจรัลด์
== กิจกรรมทางการเมือง ==
มักสวีนีย์ได้รับการกล่าวถึงว่าเป็นกวีปัญญาชนที่มีความอ่อนไหว งานเขียนของเขาในหนังสือพิมพ์ไอริชฟรีดอมทำให้เขาได้รับความสนใจจากกลุ่มไอริชริพับบลิกันบราเทอร์ฮุด เขาถูกจับกุมในข้อหาสวมเครื่องแบบของกองทัพสาธารณรัฐไอร์แลนด์ (ไออาร์เอ) ในปี พ.ศ. 2460 ต่อมาในวันที่ 20 มีนาคม พ.ศ. 2463 ได้รับเลือกให้รับตำแหน่งนายกเทศมนตรีนครคอร์ก และถูกจับกุมในวันที่ 12 สิงหาคม ปีเดียวกัน ในข้อหาครอบครองเอกสารปลุกระดม ถูกตัดสินอย่างรวบรัดโดยศาลทหารให้รับโทษจำคุกเป็นเวลา 2 ปี
== อ้างอิง ==
การอดอาหาร
นักการเมืองชาวไอริช
บุคคลที่เกิดในปี พ.ศ. 2422
บุคคลที่เสียชีวิตในปี พ.ศ. 2463
พรรคมาชูมี

พรรคมาชูมี (Masyumi Party) หรือ สภาแห่งสมาคมมุสลิมแห่งอินโดนีเซีย (Partai Majelis Syuro Muslimin Indonesia) เป็นพรรคการเมืองนิยมอิสลามพรรคหลักในอินโดนีเซีย พรรคนี้ถูกคว่ำบาตรเมื่อ พ.ศ. 2503 โดยประธานาธิบดีซูการ์โน เพราะสนับสนุนการกบฏของ PRRI
== ประวัติ ==

มาชูมีเป็นชื่อองค์กรที่ก่อตั้งขึ้นระหว่าที่ญี่ปุ่นเข้ามายึดครองใน พ.ศ. 2486 ซึ่งเป็นความพยายามที่จะควบคุมศาสนาอิสลามในอินโดนีเซีย หลังจากที่อินโดนีเซียประกาศเอกราชได้มีการจัดต้งมาชูมีขึ้นใหม่เมื่อ 7 พฤศจิกายน พ.ศ. 2488 และกลายเป็นพรรคการเมืองที่ใหญ่ที่สุดในอินโดนีเซีย ในเวลาไม่ถึงปี โดยรวมองค์กรมุสลิมเข้ามาหลายองค์กร เช่น นัดห์ลาตุล อูลามา และมูฮัมหมัดดิยะห์ ในยุคประชาธิปไตย สมาชิกพรรคมาชูมีได้รับเลือกตั้งจำนวนมาก และให้การสนับสนุนนายกรัฐมนตรี เช่น มูฮัมหมัด นัตซีร์ และบูร์ฮันอุดดิน ฮาราฮัป
ในการเลือกตั้งพ.ศ. 2498 มาชูมีได้คะแนนเสียง 20.9% และได้ 57 ที่นั่งในสภา มาชูมีได้รับความนิยมมากในพื้นที่นับถือศาสนาอิสลามและมีความทันสมัย เช่น สุมาตราตะวันตก จาการ์ตา และอาเจะฮ์ คะแนนเสียงของมาชูมี 51.3% มาจากเกาะชวา แต่มาชูมีเป็นพรรคที่มีความโดดเด่นนอกเกาะชวา ในสุมาตรา กาลีมันตัน และซูลาเวซี มาชูมีได้คะแนนเสียง 42.8% 32% 33.9% ของพื้นที่นั้นตามลำดับ
ใน พ.ศ. 2501 สมาชิกของพรรคมาชูมีบางคนเข้าร่วมในกบฏ PRRI ต่อต้านซูการ์โน ทำให้ใน พ.ศ. 2503 พรรคมาชูมีถูกคว่ำบาตรไปพร้อมกับพรรคสังคมนิยม หลังถูกคว่ำบาตร สมาชิกพรรคมาชูมีได้จัดตั้งกลุ่มใหม่คือคือครอบครัวดาวเดือนเสี้ยว (Keluarga Bulan Bintang) เพื่อเรียกร้องให้ใช้กฎหมายอิสลามและการสอนศาสนาอิสลาม มีความพยายามที่จะจัดตั้งพรรคในยุคระเบียบใหม่แต่ไม่ได้รับอนุญาต หลังจากซูฮาร์โตลงจากอำนาจใน พ.ศ. 2541 มีความพยายามที่จะฟื้นฟูพรรคอีกครั้งและได้จัดตั้งพรรคดาวเดือนเสี้ยวเพื่อเข้าร่วมในการเลือกตั้ง พ.ศ. 2542 2547 และ 2552
==อ้างอิิง==
ขบวนการทางการเมืองในประเทศอินโดนีเซีย
ขบวนการอิงศาสนาอิสลาม
จอห์น กรีน

จอห์น ไมเคิล กรีน (John Michael Green) (เกิด 24 สิงหาคม 1977) เป็นนักเขียน อเมริกัน ประพันธ์งานนวนิยายแนวผู้ใหญ่ตอนต้น หรือ วัยรุ่น (young adult fiction) เป็นนักเขียนบล็อกวิดีโอยูทูบ  (YouTube video blogger) และเป็นผู้ผลิตวิดีทัศน์เพื่อการศึกษา กรีนได้รับรางวัลพรินซ์อะวอร์ด (Printz Award) ปี 2006 จากนวนิยายเล่มแรกเรื่อง Looking for Alaska และมีผลงานขึ้นสู่อันดับ 1 ของชาร์ตหนังสือขายดีที่สุด  New York Times Best Seller list คือเรื่อง  The Fault in Our Stars (ดาวบันดาล) ในเดือนมกราคมปี 2012 และ Paper Towns (เมืองกระดาษ) ในปี 2015
นักเขียนนวนิยายชาวอเมริกัน
อารามเมฆขาว

อารามเมฆขาว  (白云观 ไป๋หวินก้วน; Báiyún Gùan) เป็นอารามเต๋าในกรุงปักกิ่ง ประเทศจีน เป็นหนึ่งใน "สามศาลบรรพชน" ของสำนักฉวนเจิน มีสมญาว่า "อารามแรกในใต้หล้า" เริ่มสร้างในสมัยราชวงศ์ถัง หลังจากปักกิ่งถูกควบคุมโดยกองทัพมองโกลในปี พ.ศ. 1758 ได้มอบให้ชิว ชู่จี นักพรตเต๋าสำนักฉวนเจินใช้เป็นศูนย์กลางของสำนัก ในปี พ.ศ. 1765 ชิว ได้เผยแพร่ลัทธิเต๋านี้ให้กับเจงกีสข่าน หลังจากนั้นตลอดช่วงเวลาอันยาวนานของประวัติศาสตร์ อารามเมฆขาวได้รับการปกป้องไว้เป็นอย่างดีจากผู้ปกครองทุกยุคสมัย ปัจจุบันอารามแห่งนี้อยู่ในสังกัดสมาคมเต๋าแห่งประเทศจีน

== อาคาร ==
ลักษณะเหมือนวัดจีนทั่วไป วางอาคารในแนวเหนือใต้ โดยมีประตูอยู่ทางทิศใต้ตามลักษณะของฮวงจุ้ย ประกอบด้วยห้าอาคารหลัก
== รูปภาพ ==
ไฟล์:WhiteCloudTemplepic10.jpg|
ไฟล์:WhiteCloudTemplepic1.jpg|
ไฟล์:WhiteCloudTemplepic2.jpg|
ไฟล์:WhiteCloudTemplepic5.jpg|
ไฟล์:WhiteCloudTemplepic6.jpg|
ไฟล์:WhiteCloudTemplepic9.jpg|
ไฟล์:WhiteCloudTemplepic4.jpg|
ไฟล์:WhiteCloudTemplepic8.jpg|
== อ้างอิง ==
อารามเต๋า
ฉัดจัม

ฉัดจัม เป็นอาหารชนิดหนึ่งของชาวกะชีน มีลักษณะคล้ายข้าวยำ โดยนำข้าวมาคลุกกับเนื้อไก่ต้ม หน่อไม้ต้ม ถั่วฝักยาว เห็ดนุมจีย่าง หัวหอม กระเทียมกิบกับน้ำซุปที่ทำจากมันฝรั่งและหน่อไม้เปรี้ยวตากแห้งแบบกะชีน เป็นอาหารที่นิยมใช้เลี้ยงแขกในเทศกาลเก็บเกี่ยว
== อ้างอิง ==
หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551 หน้า 23
อาหารกะชีน
อาหารจากข้าว
ว้อกซาโซฮวน

ว้อกซาโซฮวน เป็นอาหารของชาวชีนในพม่า ทำจากเนื้อหมูต้มสุก กินกับน้ำซุปผักกวางตุ้งและน้ำจิ้มรสเผ็ด การรับประทานแบบชาวชีน จะเสิร์ฟเนื้อหมูทั้งก้อนใหญ่ ๆ แล้วใช้มือฉีกเป็นชิ้น จิ้มกับน้ำจิ้ม และกินกับน้ำซุปผัก อาหารนี้เป็นอาหารในเทศกาลไหว้ผีของชาวชีนหลังการเก็บเกี่ยวที่เรียกว่าโคโคปอย
== อ้างอิง ==
หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551 หน้า 31
อาหารพม่า
อาหารจากเนื้อหมู
คงครม

คงครม เป็นอาหารของชาวปะโอหรือชาวต่องสู้ เป็นอาหารประเภทยำ ทำจากมะเขือเปราะและมะเขือเทศ นำมายำรวมกัน ใส่ถั่วลิสง หอม กระเทียม อาหารชนิดนี้ชาวปะโอนิยมรับประทานหลังกลับจากการทำงาน เชื่อว่าเป็นอาหารเพิ่มพลัง
== อ้างอิง ==
หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551 หน้า 57
อาหารพม่า
อาหารประเภทยำ
สิ่ว

สิ่ว (chisel) เป็นเครื่องมือที่ใช้ตัดไม้, หิน, หรือโลหะ
ให้เป็นรูปร่างต่างๆ โดยอาศัยการตอก (ด้วยค้อน หรือเครื่องตอกไฮโดรลิก)
ให้ส่วนคมที่ปลายสิ่วกินเข้าไปในเนื้อวัตถุหลายๆ ครั้ง เพื่อให้ส่วนที่ไม่ต้องการหลุดแตกออกมา
จนเหลือเป็นรูปทรงที่ต้องการในที่สุด
สิ่ว จะมีส่วนประกอบหลักๆ คือตัวสิ่วที่เป็นโลหะ ซึ่งส่วนปลายจะแบนคมคล้ายลิ่ม และมีด้ามจับที่เป็นไม้หรือพลาสติก
โดยทั่วไป สิ่วจะใช้ในงานประติมากรรมแกะสลักไม้, หิน,
หรือใช้โดยช่างไม้เพื่อแต่งขอบและมุมของไม้แต่ละชิ้น ให้ประกอบรวมกันเป็นชิ้นงานได้พอดี
== อ้างอิง ==
เครื่องมือ
สมพงษ์ พึ่งผูก

สมพงษ์ พึ่งผูก เกิดวันที่ 29 ตุลาคม พ.ศ. 2513 เป็นนักกีฬาฟุตบอลชายหาดทีมชาติไทย รวมถึงเป็นผู้ทำหน้าที่ให้แก่ฟุตซอลทีมชาติไทยในการแข่งขันฟุตซอลชิงแชมป์โลก 2000 และ 2004 รอบสุดท้าย
นอกจากนี้ สมพงษ์ยังเป็นอดีตผู้ฝึกสอนฟุตบอลทีมชาติไทย ชุดบี
== ประวัติ ==
วันที่ 19 พฤศจิกายน พ.ศ. 2549 สมพงษ์ซึ่งอยู่ทีมไอแอมสปอร์ต ได้เข้าแข่งขันรายการทีโอที ไทยแลนด์ฟุตซอลลีก 2006 ที่จัดขึ้น ณ เดอะมอลล์ งามวงศ์วาน โดยได้พบกับทีมทีโอที และเขาสามารถเป็นผู้ทำประตูในนาทีที่ 9 อย่างไรก็ตาม ทีมของเขาได้เป็นฝ่ายแพ้ ด้วยผลการแข่ง 5-4 ประตู
ส่วนในวันที่ 10 กรกฎาคม พ.ศ. 2554 สมพงษ์ได้เป็นผู้นำทีมปันหยี เอฟซี เข้าแข่งขันรายการ แคทริจินอลฟุตซอลทัวร์นาเมนต์ 2011 รอบคัดเลือกตัวแทนภาคใต้ ที่โรงยิมเนเซียม สนามกีฬากลาง จังหวัดสุราษฎร์ธานี โดยเป็นหนึ่งในผู้มีส่วนช่วยให้ทีมของเขาฝ่ายชนะทีมจังหวัดยะลาที่ 8-6 ประตู ซึ่งมาจากการทำประตูของสมพงษ์ถึง 3 ประตู และในวันที่ 17 กรกฎาคม ทีมของเขาได้พบกับทีมพญาตานี ยูไนเต็ด ซึ่งสมพงษ์เป็นผู้ทำประตูในนาทีที่ 35 ของครึ่งหลัง และทีมของเขาเป็นฝ่ายชนะที่ 6-2 ประตู
วันที่ 4 ตุลาคม พ.ศ. 2554 สมพงษ์เข้าแข่งขันให้แก่ทีมทูเซเว่น เอฟซี ในรายการยูเมะฟุตซอลเอฟเอคัพ 2011 ที่จัดขึ้น ณ มหาวิทยาลัยนอร์ทกรุงเทพ โดยได้พบกับทีมมหาชัยเมืองทอง และสมพงษ์เป็นหนึ่งในผู้ทำประตู ซึ่งทีมของเขาเป็นฝ่ายชนะด้วยผลการแข่ง 5-0 ประตู รวมถึงในวันที่ 15 ธันวาคม ซึ่งเป็นรอบคัดเลือก รอบ 2 ของรายการเดียวกันนี้ ที่จัดขึ้น ณ ยิมเนเซียม มหาวิทยาลัยรัตนบัณฑิต สมพงษ์เป็นผู้นำทีมทูเซเว่น เอฟซี เข้าแข่งขันในคู่เอก โดยได้พบกับทีมเชียงใหม่ ยูไนเต็ด ซึ่งเขาเป็นหนึ่งในผู้ทำประตูของครึ่งหลัง และทีมของเขาเป็นฝ่ายชนะด้วยผลการแข่ง 9-6
== กิจกรรมเพื่อสังคม ==
พ.ศ. 2552 สมพงษ์ พึ่งผูก ได้ทำหน้าที่เป็นผู้ฝึกสอนฟุตซอลจากสโมสรฟุตบอลเอสซีจี เมืองทอง ยูไนเต็ด ให้แก่นักกีฬาเยาวชนจากโรงเรียนสตรีวิทยา 2 ในโครงการ ฟิวเจอร์ฟุตบอลดีวิลอปเมนท์
== อ้างอิง ==
== แหล่งข้อมูลอื่น ==
นักฟุตบอลชายหาดชาวไทย
นักฟุตซอลชายชาวไทย
กองหลังฟุตบอล
นักกีฬาทีมชาติไทย
ผู้จัดการทีมฟุตบอลชาวไทย
ผู้ฝึกสอนทีมชาติ
ผู้ฝึกสอนฟุตซอล
นักกีฬาจากกรุงเทพมหานคร
สบาย สบาย

สบาย สบาย เป็นอัลบั้มลำดับที่ 2 ของธงไชย แมคอินไตย์ ออกวางแผงจำหน่ายในปี พ.ศ. 2530 ในสังกัด จีเอ็มเอ็ม แกรมมี่ โปรดิวเซอร์โดย เรวัต พุทธินันทน์ จำนวน 10 เพลง และถูกจัดให้เป็นอัลบั้มของศิลปินชายที่ดีที่สุดแห่งปี และอัลบั้มที่ดีที่สุดแห่งปี สำหรับยอดขายไม่ระบุตัวเลข แต่รายงานแจ้งว่ายอดขายมากขึ้นกว่าชุดแรก แต่ไม่ถึงหลักล้าน โดยมีเพลงเด่น คือ เพลง สบาย สบาย ที่สมัยนั้นดังไปถึงประเทศจีนซึ่งมีการนำทำนองเพลง "สบาย สบาย" ไปใส่เนื้อเพลงเป็นภาษาจีน นอกจากมีการนำเพลงนี้ไปใส่เนื้อเพลงเป็นภาษาฝรั่งเศส
ในงานนิทรรศการอาหารและผลไม้ไทยในระหว่างงานแสดงสินค้าอาหารนานาชาติ เซียล 2008 ที่ประเทศฝรั่งเศส ช่วงเดือนตุลาคม โดยขอความร่วมมือจาก บริษัท แกรมมี่ นำลิขสิทธิ์เพลง สบาย สบาย มาดัดแปลง นอกจากนั้นเพลงสบาย สบาย ยังมีการนำไปใช้เปิดในการแข่งขันกีฬา เช่น เป็นเพลงตัวประเทศไทยในพิธีเปิดการแข่งขันกีฬา ASEAN Schools Games 2017 ณ ประเทศสิงคโปร์ เป็นต้น
== รายชื่อเพลง ==
==ความสำเร็จ==
ปี 2559 ได้รับการจัดอันดับให้เป็น "อัลบั้มที่ดีที่สุดของแกรมมี่ ปี 1987" อันดับ 1  จากการจัดอันดับ 6 อัลบั้มที่ดีที่สุดของแกรมมี่ ปี 1987 โดย GMM Superstar- Label Under GMM Trading วันที่ 27 พฤศจิกายน 2559
ปี 2561 ได้รับการจัดให้เป็น  "อัลบั้มของศิลปินชายที่เป็นที่สุดแห่งปี 1987" จากสรุปที่สุดในความทรงจำ ที่สุด..ของแกรมมี่ วันที่ 7 มกราคม 2561 โดย GMM Superstar
== อ้างอิง ==
อัลบั้มเพลงของธงไชย แมคอินไตย์
อัลบั้มเพลงไทยสากล
อัลบั้มเพลงในปี พ.ศ. 2530
อัลบั้มเพลงของค่ายจีเอ็มเอ็ม แกรมมี่
−1

−1 (ลบหนึ่ง) เป็นจำนวนเต็มลบมากสุด ที่มากกว่า −2 แต่น้อยกว่า 0
−1 เป็นตัวผกผันการบวกของ 1 หมายความว่า เมื่อจำนวนนี้บวกกับ 1 แล้วจะได้เอกลักษณ์การบวกนั่นคือ 0
−1 สัมพันธ์กับเอกลักษณ์ของออยเลอร์นั่นคือ e^{i \pi} = -1\!
ในทางวิทยาการคอมพิวเตอร์ −1 มักใช้เป็นค่าเริ่มต้นของจำนวนเต็ม และใช้แสดงว่าตัวแปรดังกล่าวไม่มีข้อมูลที่เป็นประโยชน์
ลบหนึ่งมีสมบัติต่าง ๆ ที่คล้ายกับบวกหนึ่งแต่ต่างไปเพียงเล็กน้อย
== สมบัติทางพีชคณิต ==
การคูณจำนวนใด ๆ กับ −1 เทียบเท่ากับการเปลี่ยนเครื่องหมายของจำนวนนั้น สิ่งนี้สามารถพิสูจน์โดยใช้กฎการกระจายและสัทพจน์ว่า 1 เป็นเอกลักษณ์การคูณ สำหรับ x ที่เป็นจำนวนจริงใด ๆ เราจะได้
:x+ (-1) \cdot x=1\cdot x+ (-1) \cdot x= (1+(-1)) \cdot x=0 \cdot x=0
เมื่อเราใช้ข้อเท็จจริงว่า จำนวนจริงใด ๆ คูณกับ 0 แล้วได้ 0 แสดงนัยโดยสมบัติการตัดออกจากสมการ
:0\cdot x= (0+0) \cdot x=0\cdot x+0\cdot x \, 
กล่าวอีกนัยหนึ่งคือ
:x+ (-1) \cdot x=0 \, 
ดังนั้น (−1) ·x คือตัวผกผันของ x ซึ่งก็มีค่าเท่ากับ −x นั่นเอง
=== กำลังสองของ −1 ===
กำลังสองของ −1 นั่นก็คือ −1 คูณด้วย −1 เท่ากับ 1 ผลที่ตามมาคือ ผลคูณของจำนวนลบสองจำนวนจะได้จำนวนบวก
สำหรับการพิสูจน์เชิงพีชคณิตของผลลัพธ์ดังกล่าว เริ่มด้วยสมการ
:0 =-1\cdot 0 =-1\cdot [1+ (-1)]
สมการแรกปฏิบัติตามการพิสูจน์ในตอนแรก นิพจน์ตัวหลังปฏิบัติตามนิยามของ −1 ว่าเป็นตัวผกผันการบวกของ 1 จากนั้นใช้กฎการกระจายจะได้ว่า
:0 =-1\cdot [1+ (-1)]=-1\cdot1+ (-1) \cdot (-1) =-1+ (-1) \cdot (-1)
สมการที่สองปฏิบัติตามข้อเท็จจริงว่า 1 คือเอกลักษณ์การคูณ จากนั้นบวกด้วย 1 ทั้งสองข้างของสมการสุดท้าย จะได้
: (-1) \cdot (-1) = 1
การให้เหตุผลด้านบนยังคงใช้ได้กับริงใด ๆ ก็ตาม ซึ่งเป็นมโนทัศน์ของพีชคณิตนามธรรมที่วางนัยทั่วไปจากจำนวนเต็มและจำนวนจริง
=== รากที่สองของ −1 ===
จำนวนเชิงซ้อน i สอดคล้องกับ i2 = −1 และสามารถถือได้ว่าเป็นรากที่สองค่าหนึ่งของ −1 จำนวนเชิงซ้อน x อีกจำนวนซึ่งสอดคล้องกับสมการ x2 = −1 ก็คือ −i ส่วนพีชคณิตของควอเทอร์เนียน ซึ่งมีระนาบเชิงซ้อนด้วย สมการ x2 = −1 จะมีคำตอบมากมายเป็นอนันต์
== การยกกำลังจำนวนลบ ==
การยกกำลังด้วยจำนวนจริงที่ไม่เป็นศูนย์สามารถขยายไปสู่จำนวนเต็มลบได้ เรากำหนดนิยามไว้ว่า x−1 = 1/x หมายความว่า เรานิยามให้การยกกำลังจำนวนใดจำนวนหนึ่งด้วย −1 จะได้ผลอย่างเดียวกับการหาส่วนกลับของมัน นิยามนี้ก็ได้ขยายไปสู่จำนวนเต็มลบ ทำให้กฎ xaxb = x (a + b) ยังคงอยู่เมื่อ a, b เป็นจำนวนเต็มใด ๆ
การยกกำลังจำนวนเต็มลบก็สามารถขยายไปบนสมาชิกที่ผกผันได้ของริงใดริงหนึ่ง โดยนิยามให้ x−1 เป็นตัวผกผันการคูณของ x
−1 ที่ปรากฏถัดจากฟังก์ชันหรือเมทริกซ์นั้น มิได้หมายถึงการยกกำลังด้วย −1 แต่เป็นฟังก์ชันผกผันหรือเมทริกซ์ผกผัน ตัวอย่างเช่น f−1 (x) คือฟังก์ชันผกผันของ f (x), หรือ sin−1 (x) เป็นสัญกรณ์แบบหนึ่งของฟังก์ชันอาร์กไซน์ เป็นต้น
== การแทนในคอมพิวเตอร์ ==
ระบบคอมพิวเตอร์ส่วนใหญ่แทนจำนวนเต็มลบโดยใช้ส่วนเติมเต็มสอง (two's complement) ในระบบเช่นนั้น −1 จะแทนด้วยค่าบิตทั้งหมดเป็น 1 ตัวอย่างเช่น จำนวนเต็มมีเครื่องหมาย (signed integer) ขนาด 8 บิตที่ใช้ส่วนเติมเต็มสอง จะแทน −1 ด้วยค่า "11111111" หรือ "FF" ในเลขฐานสิบหก ถ้าแปลค่านี้เป็นจำนวนเต็มไม่มีเครื่องหมาย (unsigned integer) บิตทั้งหมดจำนวน n บิตที่เป็น 1 จะหมายถึงค่า 2n&nbsp;−&nbsp;1 ซึ่งเป็นค่ามากที่สุดที่ระบบ n บิตนั้นเก็บได้ จากตัวอย่างข้างต้น "11111111" ก็จะหมายถึง 28&nbsp;−&nbsp;1&nbsp;=&nbsp;255
== อ้างอิง ==
จำนวนเต็ม
หนึ่ง
เบ็น บานส์

เบนจามิน โธมัส บาร์นส์ (Benjamin Thomas Barnes; เกิด 20 สิงหาคม พ.ศ. 2524) เป็นนักแสดงและนักร้องชาวอังกฤษ เขามีชื่อเสียงจากการรับบทเจ้าชายแคสเปียนในซีรีส์ภาพยนตร์ อภินิหารตำนานแห่งนาร์เนีย, โลแกน เดลอส ในเรื่อง เวสต์เวิร์ลด์, และ บิลลี รุสโซ ในเรื่อง เดอะพันนิชเชอร์ เขาได้รับเลือกให้แสดงในซีรีส์เรื่อง ชาโดวแอนด์โบน ของเน็ตฟลิกซ์
เขาศึกษาเกี่ยวกับการละครที่มหาวิทยาลัยคิงสตัน และเป็นสมาชิกคนหนึ่งของคณะเนชันแนล ยูธ มิวสิค เธียเตอร์ ที่ซึ่งเขาได้เปิดตัวในละครเวทีเรื่อง “The Ballad of Salomon Pavey” เมื่ออายุได้ 15 ปี
==ผลงาน==
== อ้างอิง ==
นักแสดงอังกฤษ
จักรวาลภาพยนตร์มาร์เวล
เลมีเซราบล์ (ละครเพลง)

เลมีเซราบล์ (Les Misérables)  เป็นละครเพลงที่ดัดแปลงจากวรรณกรรมภาษาฝรั่งเศสในชื่อเดียวกัน ของวิกตอร์ อูโก ประพันธ์ดนตรีโดยคลอดด์-มิเชล โชนเบิร์ก คำร้องต้นฉบับภาษาฝรั่งเศสโดยอัลเลง บูบลิลและฌอง-มาร์ก นาเตล  ต่อมาได้แปลงคำร้องเป็นภาษาอังกฤษโดยเฮอร์เบิร์ต เครตซเมอร์
เลมีเซราบล์ออกแสดงครั้งแรกเป็นภาษาฝรั่งเศสในปี ค.ศ. 1980 จำนวน 100 รอบแสดง   ต่อมาแคเมรอน แมคอินทอช ที่มีชื่อเสียงในฐานะผู้อำนวยการสร้างละครเพลง แคตส์ ได้รับข้อเสนอให้ดัดแปลงเป็นภาษาอังกฤษ เพื่อออกแสดงที่โรงละครควีนส์ ในย่าน เวสต์เอนด์ ลอนดอน ในปี ค.ศ. 1985 และประสบความสำเร็จอย่างล้นหลาม จนนำไปออกแสดงที่โรงละครบรอดเวย์ นิวยอร์ก สหรัฐอเมริกา ในปี ค.ศ. 1987 และย้ายไปทำการแสดง ณ โรงละครอิมพีเรียล ต่อเนื่องจนถึงปี ค.ศ. 2003 จำนวน 6,680 รอบ  ได้รับการเสนอชื่อเข้าชิงรางวัลโทนี โดยได้รับ 8 รางวัลจาก 12 สาขาที่เสนอชื่อ
เพลงเอกจากละคร ได้แก่เพลง I Dreamed a Dream  ซึ่งขับร้องโดยตัวละคร ฟองตีน มาจากต้นฉบับในละครเพลงปี 1980 ชื่อ  J'avais r&ecirc;vé d'une autre vie ("I had dreamed of another life") กลายเป็นเพลงดังที่มีนักร้องนำไปคัฟเวอร์จำนวนมาก เช่น นีล ไดมอนด์ อารีธา แฟรงคลิน อีเลน เพจ รวมไปถึงฉบับของซูเซิน บอยล์ ที่ร้องในการประกวดบริเทนส์กอตแทเลินต์ ปี 2009 และเผยแพร่ทางเว็บไซต์ยูทูบ โดยมีผู้เข้าชมมากกว่าสี่พันล้านครั้งทั่วโลก เพียงหนึ่งสัปดาห์นับแต่วันเผยแพร่ 
==อ้างอิง==
==แหล่งข้อมูลอื่น==
Cameron Mackintosh: Les Misérables (Worldwide)
Cameron Mackintosh: Les Misérables (Broadway)
An Archive of Performers from the Original Broadway Run of Les Mis
An Archive of Performers from the London Run of Les Mis
Les Miserables London 
Les Mis 25th Anniversary Production running in Barcelona, 2011
ละครเวที
ละครเพลงในปี พ.ศ. 2523
ความยุติธรรม

ความยุติธรรม เป็นแนวคิดเกี่ยวกับความถูกต้องตามศีลธรรมบนพื้นฐานของจริยธรรม ความสมเหตุสมผล กฎหมาย กฎหมายธรรมชาติ ศาสนา ความเที่ยงธรรม (equity) และความเป็นธรรม (fairness) ตลอดจนการบังคับใช้กฎหมายโดยคำนึงถึงสิทธิที่ไม่สามารถโอนให้แก่กันได้และสิทธิโดยกำเนิดของมนุษยชาติและพลเมืองทั้งหลาย กับสิทธิของปวงชนและเอกชนที่จะได้รับความคุ้มครองอย่างเท่าเทียมกันตามกฎหมายซึ่งว่าด้วยสิทธิพลเมืองของพวกเขาเหล่านั้น โดยปราศจากการเลือกปฏิบัติเพราะเหตุแห่งเชื้อชาติ เพศ รสนิยมทางเพศ อัตลักษณ์ทางเพศ เหล่ากำเนิด สีผิว ชาติพันธุ์ ศาสนา ความพิการ อายุ ความยากดีมีจน และลักษณะประการอื่น ทั้งยังถือด้วยว่า รวมถึงความยุติธรรมทางสังคม
== อ้างอิง ==
ความยุติธรรม
นิติปรัชญา
ปรัชญาการเมือง
หลักจริยธรรม
มโนทัศน์ทางสังคม